Emma White (txirrindularia)

Emma White (Duanesbourg, New York, AEB, 1997ko abuztuaren 23a)  azkenekoz UCI Women's Continental Team Rally Cycling-n ibili zen errepideko txirrindulari profesional ohi estatubatuarra da.

 Biografia 
Curtis White txirrindulariaren arreba, Emma, bederatzi urterekin hasi zen ziklo-krosean. Haurtzaroan, zaldiz ibiltzen hasi zen, eta bizikletarekin batera jarraitu zuen 16 urte arte. 13-14 eta 15-16 urte arteko taldeetan, hiru txapelketa nazional jarraian irabazi zituen 2011 eta 2013 urteen artean, 2015ean 17-18 urte arteko junior titulua irabazi aurretik. Errepidean ere, junior mailako ibilbide arrakastatsua izan zuen; 2013 eta 2014an, segidako junior mailako erlojupeko txapelketak irabazi zituen adin talde ezberdinetan, eta, 2015ean, junior mailako criterium txapelketa nazionala irabazi zuen, baita zilarrezko bi domina ere lortu zituen 2015eko UCI Errepideko Munduko Txapelketan.

Whitek brontzezko domina ere irabazi zuen 2015eko U23ko ziklo-kros txapelketa nazionalean"Faces of the Future: Seven things to know about Emma White". . Ondoren, 2018an, U23ko ziklo-kros txapeldun nazionala izan zen; 2018ko UCI Ziklo-kroseko Munduko Txapelketan ere, zazpigarren postuan sailkatu zen U23ko lasterketanTyson, Jackie (October 13, 2021). . Ziklo-kros munduko txapelketa igaro eta gutxira, pistako talentu-ientifikatzaile kanpamentu batera joan zen bere entrenatzailearen, Kristin Armstrongen, aginduz, eta Gary Suttonek, AEBko taldearen jazarpen taldeko entrenatzaileak taldera sartzera gonbidatu, eta onartu egin zuen. 2018ko udan, taldearekin entrenatzen hasi zen.

Hurrengo urtean, White Knoxvilleko senior criterium txapeldun nazionala izan zen; 21 urterekin, titulu hori irabazten zuen txirrindularirik gazteena bihurtu zen; gainera, U23ko txapelketa ziurtatu zuen. Garaipena, 2019aren hasieran bere buruaz beste egin zuen Kelly Catlin bere taldekide ohiari eskaini zion. Egun pare bat beranduago, hirugarren postua lortu zuen Estatu Batuetako senior mailako Errepideko Txapelketa Nazionalean, eta U23 errepideko titulua ere irabazi zuenDreier, Fred (July 30, 2021). . Urte hartan ere, informatika eta zientzia, medikuntza eta teknologiako sailen arteko ikasketetan graduatu zen Union College-n.

White, 2020ko Pistako Txirrindularitzako Munduko Txapelketan, taldekako jazarpenean lehiatzeko hautatu zuten Lily Williams, Chloé Dygert eta Jennifer Valenterekin batera; laukoteak, sailkapenetan, denborarik onena egin zuen, eta, finalean, Britainia Handiari irabazi zion ortzadarraren elastikoa jantziz. Hurrengo urtean, Tokioko 2020ko Olinpiar Joko atzeratuetan ere, parte hartu zuen ekitaldi berean. AEB taldea, finalerdietan GB taldeak garaitu bazuen ere, brontzea lortu zuen Kanadaren aurka hirugarren postua gordezBassett, Joyce (November 7, 2021). . 24 urte zituela, Sea Otter Classic-eko criterium-ean azken garaipena lortu eta gutxira, non Rally Cycling-en proba garbia gidatu zuen Heidi Franz eta Kristabel Doebel-Hickok taldekideen aurretik, Whitek lehiaketatik erretiratzen zela iragarri zuen 2021eko urrian.

 Emaitza nagusiak 
Iturria:
 2014
 Errepideko Gazte Txapelketa Nazionala
 1. Erlojupekoan 20px 
 2. Errepideko lasterketan
 5. Erlojupekoan, UCI Junior Road Munduko Txapelketa
 2015
 Errepideko Gazte Txapelketa Nazionala
 1. 20px Criteriumean
 2. Erlojupekoan
 UCI Junior Errepide Munduko Txapelketak
 2. Errepideko lasterketan
 2. Erlojupekoan
 3. U23ko Ziklo-kros Txapelketa Nazionalean
 2017
 1. 4. Etapan (ITT) Gilaren Itzulian
 2018
 Errepideko Txapelketa Nazionala
 1. 20px 23 urtez azpiko errepideko lasterketan
 1. 20px 23 urtez azpiko erlojupekoan
 1. 20px 23 urtez azpiko criteriumean
 3. Errepideko lasterketan
 3. Erlojupekoan 1. 20px 23ko ziklo-kros txapelketa nazionalean
 1. 20px Kaliforniako Tourra, Sprint sailkapenean
 8. Orokorrean Gilaren Itzulian
 1. 20px Puntu sailkapenean
 1. 4. etapan.
 7. UCI U23ko Ziklo-kros Munduko Txapelketan
 2019
 Criterium Nazionalaren Txapelketak
 1. 20px Senior
 1. 20px U23
 10. Orokorrean, Eskoziako Emakumeen Bira
 2020
 1. 20px Taldekako jazarpena, UCI Pistako Munduko Txapelketa
 2021
 1. Sea Otter Classic, criterium
 3. link=Bronze_medal|15x15px Taldekako jazarpena, Olinpiar Jokoak Megan Jastrab, Jennifer Valente, Chloé Dygert eta Lily Williams taldekideekin
 Ikusi ere 
 2016ko UCI Emakumeen Taldeen eta txirrindularien zerrenda

 Erreferentziak 

 Kanpo estekak 
Emma White Cycling Archives-en
Emma White ProCyclingStats-en
Emma White Cycling Quotient-en
Emma White Olympedia-n

Kategoria:2020ko Udako Olinpiar Jokoetako dominadunak
Kategoria:2020ko Udako Olinpiar Jokoetako txirrindulariak
Kategoria:Gizabanako biziak
Kategoria:1997ko jaiotzak
Kategoria:Olinpiar Jokoetako dominadunak txirrindularitzan
Kategoria:Ameriketako Estatu Batuetako txirrindulariak
Kategoria:Pistako txirrindulariak
Kategoria:Pistako txirrindularitzako munduko emakume txapeldunak
Kategoria:Ameriketako Estatu Batuetako brontzezko dominadun olinpikoak